हैंगर उखाड़ दिये तथा मेरे रूम के एक लड़के को मारा पीटा भी उन लोगों ने।"
"मार-पीट क्यों कर रहे थे?"
"उन लड़कों ने हमारे वेंटिलेटर के पास टेप-रिकॉर्डर लगाकर तेज आवाज़ में गाना चालू कर दिए थे। जोर-जोर से अपने रूम में नाच-गाना कर रहे थे।"
"वार्डन-साहब को क्यों नहीं बतलाया?"
तनिमा के इन उपदेशों का प्रभाव बेटे के लिए बुरा साबित हुआ। बेटे को डरपोक, शर्मीला लड़का सोचकर सब उसे चिढाने लगते थे। जबकि कभी मार खाने वाले अपने रूम के उस लड़के को उन बदमाश लड़कों ने अपना दोस्त बना दिए थे। बेटा एकदम अकेले इन सब लड़कों के साथ मानसिक लड़ाई करते करते बुरी तरह से थक गया था।
तनिमा को याद आ गया था बेटा का बचपन, जब वह नर्सरी में पढता था, उससे बड़े कुछ चंचल लड़कों ने उसके शर्ट के अन्दर तितली घुसा दी थी। बेटा रो-रोकर थक गया था। वह पागल की तरह दुःखी दिखाई दे रहा था। तब तो तनिमा ने प्रिंसिपल के पास जाकर इस बात की शिकायत की थी। लेकिन अब बेटे की इस उम्र में किसके पास जायेगी वह?
एकदिन और दुःखी स्वर से बेटे ने फ़ोन किया था, "मैं कैसे यहाँ चार साल पढूँगा माँ?"
"क्यों, क्या हुआ?"
"ये लड़के तो जातिवाद व प्रान्तीयवाद से ग्रसित हैं। बी।जे।बी। कॉलेज से आया हुआ लड़का यहाँ सभी का नेता है। वह जैसा बोलता है सब लोग उसीका अनुसरण करते हैं। वह जहाँ जाने के लिए कहेगा, सभी लोग वहाँ जायेंगे। एक ही साथ खायेंगे डाइनिंग हॉल में, तो एक ही साथ बाज़ार घूमने जायेंगे।"
"इसमें क्या दिक्कत है? इससे तो उल्टा भाईचारा ही बढ़ता है।"
"ओह! आपको तो कुछ भी समझ में नहीं आता है। ये लड़के बहुत ही अभद्र हैं।बंगाली लड़कों को देख कर ओडिया में अश्लील-अश्लील गालियाँ देते हैं।लड़कियों के हॉस्टल की तरफ दर्पण दिखाकर सूरज की किरणें डालते हैं। लड़कियों के बारे में फिजूल की बातें करते हैं।"
"मुझे यह सब चीजें अच्छी नहीं लगती हैं। वे लोग जहाँ भी जाएँ, मेरा मन नहीं होने से भी मैं क्यों इनके पीछे-पीछे जाऊँगा?"
"इतने सारे लड़के क्या इतने बड़े समूह में रह सकेंगे कभी? देखना बहुत ही जल्द यह समूह चार-पांच भागों में बँट जायेगा।"
"कुछ नहीं होगा," चिढ कर बोला था बेटा। बेटे के स्वभाव को वह बचपन से जानती थी। वह अपना सिर कलम कर लेना मंजूर कर लेगा मगर किसीके सामने अपना सिर झुकाना पसंद नहीं करेगा। इसलिए वे सब परिस्थितियाँ, उसके स्वाभिमान को रह-रहकर ठेस पहुंचा रही थी। फिर भी वह समझाने का प्रयास करती थी, " जब सब लड़के उसकी बात को मान लेते हैं, तो तुम क्यों नहीं?"
"आप कैसी बात कर रही हो? कैसे मान लूँगा मैं? ये लोग जो भी बात बोलते हैं, मैं सुनता हूँ।मगर जब मैं कुछ बोलता हूँ, तो यह लोग ऐसा नाटक करते हैं, जैसे मैंने कुछ बोला ही नहीं और उन्होंने कुछ सुना ही नहीं। कभी-कभी तो मेरी बात सुनकर ठहाका मार कर हँसते हैं, मानो मैं उनके सामने एक जोकर खडा हूँ।"
"बंगाली तथा दूसरे राज्य के लड़के क्या उनके साथ रहते हैं?" पूछा था तनिमा ने।
"ऐसे तो वे अलग घूमते हैं। कभी-कभी मैं